Δημοσθένης Σταμπολής

Ο  Δημοσθένης "Ντένης" Σταμπολής (Πάτρα 1925 - ?) ήταν Έλληνας διεθνής αθλητής της κολύμβησης και της υδατοσφαίρισης.

Γεννήθηκε στην Πάτρα και από 9 ετών γράφτηκε στο κολυμβητικό τμήμα του ΝΟ Πατρών με πρώτο προπονητή τον Χρ. Σβολόπουλο. Το 1939 πήρε μέρος πρώτη φορά σε πανελλήνιο πρωτάθλημα και στην κατηγορία παίδων όπου ήταν πρώτος και πρωταθλητής Ελλάδος στα 50, 100 ελευθέρας και στα 4Χ50 ελευθέρας. Μέχρι το τέλος της καριέρας του αναδεικνυόταν 1ος και συνήθως 2ος πανελληνιονίκης στα 100 ελευθέρας , ενώ έγινε μέλος της εθνικής κολυμβητικής ομάδας και της εθνικής ΑΣΕΑΔ.

Από το 1945 παίζει και στο τμήμα υδατοσφαίρισης του Ν.Ο. Πατρών και την ίδια χρονιά αναδεικνύεται πρωταθλητής Ελλάδος , με τον ΝΟΠ κατέκτησε άλλα δύο πρωταθλήματα το 1946 και το 1950. Το 1947 καλείτε στην εθνική ομάδα υδατοσφαίρισης και στην Εθνική υδατοσφαίρισης του ΑΣΕΑΔ . Με την εθνική αγωνίστηκε στους Ολυμπιακούς αγώνες του Λονδίνου το 1948, και στους Α' Μεσογειακούς αγώνες του 1951.

Το 1955 σταμάτησε τον αθλητισμό και εγκαταστάθηκε μόνιμα στην Νέα Υόρκη όπου είχε ήδη μεταναστεύσει η οικογένεια του. Ανιψιός του ήταν ο Κοσμάς Σταμπολής πρωταθλητής Ελλάδος στην κολύμβηση και ρέκορντμαν.

Σημειώσεις και Παραπομπές 
 Αθλητική Ηχώ , 23 Μαΐου 1955 , άρθρο αφιέρωμα στον Σταμπολή. 

Σ
Σ
Σ
Σ
Υδατοσφαιριστές στους Μεσογειακούς Αγώνες 1951
Υδατοσφαιριστές στους Θερινούς Ολυμπιακούς Αγώνες 1948